text: आशीष उत्तर प्रदेश के अंबेडकर नगर का रहने वाला है। उसके पिता राकेश पांडे इसी शहर से बसपा के सांसद रह चुके हैं। भाई रितेश पांडे जिले की जलालपुर सीट से बसपा विधायक हैं। आशीष ने कहा कि मैंने पिस्तौल अपनी सुरक्षा के लिए ली थी। मैंने उसे लहराया नहीं था। पिस्तौल को मैंने पूरे वक्त अपने पीछे रखा। मैंने लड़की से कुछ नहीं कहा। उसने मुझे धक्का दिया और गलत इशारे भी किए। मुझे न्याय व्यवस्था पर पूरा भरोसा है। इसलिए मैंने सरेंडर करने का फैसला किया है। मेरे खिलाफ कोई पुलिस केस नहीं है।